

**1. นโยบายด้านการเมืองและการบริหารจัดการ**

นโยบายด้านการเมืองและการบริหารจัดการ จะมุ่งเน้นและให้ความสำคัญต่อกระบวนการ มีส่วนร่วมของภาคประชาชนมากยิ่งขึ้น โดยจะเปิดโอกาสให้ประชาชน กลุ่มพลังมวลชน องค์กรภาคเอกชนและภาคีเครือข่ายต่าง ๆ เข้ามามีส่วนร่วมในการบริหารจัดการในด้านต่าง ๆ ทั้งนี้ เพื่อให้เกิดประโยชน์สูงสุดต่อพี่น้องประชาชน

1.1 พัฒนาเทศบาลเมืองบ้านไผ่ ให้เป็นเทศบาลที่มีการบริหารจัดการที่ดีตามหลัก ธรรมาภิบาล (Good Governance) จำนวน 10 ข้อ คือ 1) หลักประสิทธิผล ๒) หลักประสิทธิภาพ ๓) หลักการตอบสนอง ๔) หลักภาระรับผิดชอบ ๕) หลักความโปร่งใส ๖) หลักการมีส่วนร่วม ๗) หลักการกระจายอำนาจ ๘) หลักนิติธรรม ๙) หลักความเสมอภาค ๑๐) หลักมุ่งเน้นฉันทามติ มาประยุกต์ใช้เป็น แนวทางการปฏิบัติภายในหน่วยงาน เพื่อให้บุคลากรและเทศบาลเมืองบ้านไผ่ เป็นองค์กรที่มีประสิทธิภาพ สามารถบริหารกิจการสาธารณะที่ก่อให้เกิดประโยชน์สุขและความพึงพอใจต่อประชาชนผู้รับบริการ ซึ่งถือเป็นหัวใจสำคัญของการสร้างระบบการบริหารกิจการบ้านเมืองที่ดีหรือธรรมาภิบาล ให้เกิดขึ้นในองค์กรปกครองส่วนท้องถิ่น

1.2 ส่งเสริมประชาธิปไตยและการมีส่วนร่วมของประชาชนในการร่วมคิด ร่วมทำและ ร่วมตัดสินใจ ส่งเสริมให้เข้าร่วมเป็นตัวแทนภาคประชาชน ในการเป็นคณะกรรมการเพื่อทำหน้าที่ทั้งในการร่วมบริหารจัดการและร่วมติดตามตรวจสอบการทำงานของเทศบาล

1.3 จัดให้มีการบริหารงบประมาณอย่างมีประสิทธิภาพ โปร่งใสและตรวจสอบได้ โดยจะให้ความสำคัญต่อการรับฟังปัญหาความเดือดร้อนและความต้องการของประชาชน จัดสรรงบประมาณอย่างเป็นธรรมและทั่วถึงทุกชุมชน โดยการจัดลำดับความสำคัญและความเร่งด่วนของปัญหา สอดคล้องกับ ความต้องการและสภาพความเป็นจริงของแต่ละพื้นที่

1.4 นำเทคโนโลยีสารสนเทศมาช่วยเพิ่มประสิทธิภาพในการบริหารจัดการเมืองและ การบริการประชาชน ภายใต้บ้านไผ่เมืองอัจฉริยะ (Banphai Smart city) และเมืองแห่งความสุขของผู้อยู่ และผู้มาเยือน

๑.๕ พัฒนาบุคลากรให้ใช้เทคโนโลยีอย่างเหมาะสม เพิ่มความรู้ให้แก่พนักงานเจ้าหน้าที่และพัฒนางานบริการประชาชน

๑.๖ ส่งเสริมให้ประชาชนได้รับความรู้และข่าวสารอย่างทั่วถึง และทันต่อเหตุการณ์สามารถขอรับทราบข้อมูลข่าวสารการดำเนินงาน ติดตามตรวจสอบการทำงานของเทศบาลได้ รวมถึง เพิ่มช่องทางในการติดต่อสื่อสาร การรับเรื่องราวร้องทุกข์ คำร้องต่าง ๆ ของประชาชนให้มากขึ้น

**2. นโยบายด้านโครงสร้างพื้นฐาน**

2.1 พัฒนาและปรับปรุงโครงสร้างพื้นฐาน ได้แก่ ถนน รางระบายน้ำ ท่อระบายน้ำ ให้มีมาตรฐานและมีความสะดวกปลอดภัยในการเดินทาง พัฒนาระบบสาธารณูปโภค ไฟฟ้า ประปา ให้มีประสิทธิภาพ ติดตั้งไฟฟ้าสาธารณะตามแนวถนนทุกสาย สนับสนุนให้มีการขยายเขตไฟฟ้าสาธารณะและขยายเขตประปาภายในเขตเทศบาลให้ครอบคลุมทุกพื้นที่

2.2 วางแผนบริหารจัดการปัญหาแหล่งน้ำ เพื่อการเกษตรอย่างเป็นระบบ โดยระดม ความคิดเห็นและประสานความร่วมมือจากภาคส่วนที่เกี่ยวข้อง เพื่อวางแผนแก้ไขปัญหาป้องกันและ เตรียมความพร้อมในการรับสถานการณ์ภัยแล้ง อุทกภัย โดยให้ประชาชนในพื้นที่มีส่วนร่วม มีความพร้อม ในการช่วยเหลือและเยียวยาผู้ประสบภัยอย่างทันท่วงที ขุดลอกคูคลอง ห้วยหนอง อ่างเก็บน้ำเพื่อไว้เก็บกักน้ำเพื่อใช้ในการเกษตร

2.3 ปรับปรุงและตกแต่งภูมิทัศน์เพื่อเกิดความสวยงามและเป็นระเบียบเรียบร้อย จัดระเบียบป้ายร้านค้าย่านชุมชน ปรับปรุงภูมิทัศน์บริเวณหน้าสถานที่ราชการ บ้านเรือนประชาชน เพื่อให้สอดคล้องกับการพัฒนาบ้านไผ่เป็นเมืองแห่งความสุข

**3. นโยบายด้านการพัฒนาสังคมและคุณภาพชีวิต**

3.1 เสริมสร้างความเข้มแข็งของครอบครัวและชุมชน ส่งเสริมกิจกรรมสร้างความสัมพันธ์ของสมาชิกในครอบครัว ส่งเสริมความเข้มแข็งชุมชนและความสามัคคี โดยสนับสนุนการรวมกลุ่มและ การดำเนินกิจกรรมของกลุ่มภาคประชาชน ได้แก่ คณะกรรมการชุมชน กลุ่มสตรีแม่บ้าน กลุ่มอาสาสมัครสาธารณสุข กลุ่มอาชีพให้มีความเข้มแข็งและเชื่อมโยงกิจกรรมการทำงานเป็นเครือข่าย

3.2 เพิ่มประสิทธิภาพในการปฏิบัติงานของอาสาสมัครป้องกันภัยฝ่ายพลเรือน (อปพร.) โดยการสนับสนุนให้มีการฝึกอบรมเพื่อพัฒนาทักษะความสามารถ มีเครื่องมือเครื่องใช้ที่ทันสมัย สร้างขวัญกำลังใจและดูแลสวัสดิการอย่างทั่วถึง เพื่อให้คนในชุมชนได้รับและมีส่วนร่วมในการดูแลรักษาความปลอดภัยในชีวิตและทรัพย์สินเพื่อเฝ้าระวังไม่ให้เกิดปัญหาสังคม อาชญากรรมและยาเสพติด

3.3 จัดให้มีไฟฟ้าแสงสว่าง ติดตั้งกล้องวงจรปิดให้ครอบคลุมพื้นที่ในเขตเทศบาล ติดตั้งป้ายจราจร ป้ายเตือน ให้ครอบคลุมทุกพื้นที่เพื่อป้องกันการเกิดอุบัติเหตุและอาชญากรรม

3.4 จัดให้มีรถพยาบาลฉุกเฉินให้บริการรับส่งผู้ประสบภัยและผู้ป่วยตลอด 24 ชั่วโมง เพื่อให้ประชาชนได้รับการบริการที่รวดเร็วและมีประสิทธิภสพ สามารถช่วยชีวิตผู้ป่วยและผู้ประสบภัย ให้ถึงสถานพยาบาลและได้รับการรักษาอย่างทันท่วงที

3.5 พัฒนาคุณภาพชีวิตและความเป็นอยู่ของผู้สูงอายุ ผู้ยากไร้ ผู้พิการ ให้ได้รับการดูแลอย่างมีคุณภาพ ทั่วถึงและเป็นธรรม จัดให้มีสวัสดิการและให้ได้รับการดูแลอย่างต่อเนื่อง เพื่อให้ผู้ด้อยโอกาสสามารถพึ่งตนเองได้

3.6 จัดให้มีสนามกีฬาและศูนย์กีฬาสำหรับประชาชน สถานที่ออกกำลังกาย สถานที่พักผ่อนหย่อนใจและสถานที่ทำกิจกรรมนันทนาการร่วมกันของครอบครัวที่เหมาะสมสำหรับทุกเพศทุกวัย

3.7 จัดให้มีการบริการด้านสาธารณสุข โดยบุคลากรทางการแพทย์และบริการส่งต่อผู้ป่วยด้วยความรวดเร็วและมีประสิทธิภาพ

**4. นโยบายด้านการศึกษา ศาสนา ศิลปวัฒนธรรม ประเพณีและภูมิปัญญาท้องถิ่น**

4.1 สนับสนุนและส่งเสริมการจัดการศึกษาทั้งในระบบ นอกระบบและการศึกษา ตามอัธยาศัยกับสถานศึกษาและศูนย์ส่งเสริมการเรียนรู้ โดยการสนับสนุนงบประมาณตามอำนาจหน้าที่ ส่งเสริมความร่วมมือในการจัดกิจกรรม การประสานงาน การให้ความร่วมมือและการแลกเปลี่ยนองค์ความรู้ ด้านวิชาการ

4.๒ พัฒนาคุณภาพการจัดการเรียนการสอนของโรงเรียนในสังกัดเทศบาลเมืองบ้านไผ่ ศูนย์พัฒนาเด็กเล็กของเทศบาลเมืองบ้านไผ่ ให้มีการจัดการเรียนการสอนที่มีคุณภาพและประสิทธิภาพ ทั้งในด้านของบุคลากร ความพร้อมของสถานที่ อุปกรณ์การเรียนการสอน ฯลฯ สนับสนุนการจัดการศึกษาแบบบูรณาการ เชื่อมโยงระหว่างบ้าน ชุมชน โรงเรียนและเทศบาล กำหนดหลักสูตรแบบท้องถิ่นมีส่วนร่วม เสริมสร้างแนวคิดเศรษฐกิจพอเพียง การดูแลและรักษาสิ่งแวดล้อม บทบาทและการมีส่วนร่วมในชุมชน ทั้งนี้ มุ่งเน้นให้เด็กเป็นศูนย์กลางของการเรียนรู้เพื่อเตรียมความพร้อมทางด้านร่างกาย อารมณ์ สังคมและสติปัญญาในการเรียนต่อในระดับที่สูงขึ้น

4.๓ ทำนุบำรุงศาสนา ส่งเสริมกิจกรรมทางศาสนา เพื่อให้ศาสนสถานแต่ละแห่ง เป็นศูนย์รวมจิตใจของชุมชน เป็นแหล่งสืบทอดสืบสานวัฒนธรรม เอกลักษณ์ และอัตลักษณ์ความเป็นอีสาน โดยจะสนับสนุนและส่งเสริมกิจกรรมในวันสำคัญต่าง ๆ ทางศาสนา

4.6 ส่งเสริมและปลุกจิตสำนึกในการอนุรักษ์วัฒนธรรมประเพณีท้องถิ่น และปรับใช้ ภูมิปัญญาท้องถิ่น โดยให้ทุกภาคส่วนในชุมชนมีส่วนร่วมในการบริหารจัดการและจัดกิจกรรมเพื่อร่วมสืบสานวัฒนธรรมประเพณีสู่ลูกหลาน

**5. นโยบายด้านเศรษฐกิจ พัฒนาอาชีพและส่งเสริมการท่องเที่ยว**

5.1 ส่งเสริมการรวมกลุ่มอาชีพและพัฒนาต่อยอดการรวมกลุ่มอาชีพ ให้มีความต่อเนื่องและเกิดความสำเร็จอย่างเป็นรูปธรรม กล่าวคือ สมาชิกลุ่มต้องมีงาน มีรายได้จากการผลิตและจัดหา ตลาดรองรับสินค้าและบริการ ส่งเสริมการฝึกอาชีพที่มุ่งเน้นอาชีพที่จะทำให้ผู้เข้ารับการอบรมสามารถนำไปประกอบเป็นอาชีพและมีรายได้ ลดรายจ่าย สามารถเลี้ยงตัวเองได้

5.2 ส่งเสริมการนำแนวคิดปรัชญาของเศรษฐกิจพอเพียงมาปรับใช้ในการดำเนินชีวิต ส่งเสริมให้ประชาชนรักการออม ปลุกจิตสำนึกของความประหยัดและพอเพียงให้แก่ประชาชน สนับสนุน การดำเนินงานของกลุ่มออมทรัพย์ กองทุนต่าง ๆ ให้มีความมั่นคงแข็งแรง

5.3 ประสานงานและเชื่อมโยงเครือข่ายในการส่งเสริมการท่องเที่ยว ทั้งจากภาครัฐและเอกชนและกลุ่มภาคีเครือข่ายต่าง ๆ โดยมุ่งหวังที่จะพัฒนาเมืองบ้านไผ่เป็นแหล่งท่องเที่ยวเชิงอนุรักษ์และวัฒนธรรม

5.4 ส่งเสริมให้มีการพัฒนาเศรษฐกิจในด้านอาหาร การให้บริการ รวมทั้งเป็นศูนย์กลางการคมนาคมของจังหวัดและภูมิภาค

**6. นโยบายด้านการพัฒนาสาธารณสุขและสิ่งแวดล้อม**

6.1 พัฒนาระบบการให้บริการสาธารณสุขขั้นพื้นฐานให้มีความพร้อม และมีความหลากหลายของการให้บริการมากขึ้น ได้แก่ การเสริมสร้างสุขภาพและสุขภาวะที่ดี การเฝ้าระวังและ การป้องกันโรค มุ่งเน้นการเสริมสร้างสุขภาพของประชาชนโดยใช้การจัดการองค์ความรู้ (Knowledge Management) ซึ่งมีอาสาสมัครสาธารณสุขประจำหมู่บ้าน เป็นแกนหลักสำคัญในการขับเคลื่อนการเก็บข้อมูลตามข้อเท็จจริง และเป็นปัจจุบัน เพื่อนำข้อมูลมาใช้ประโยชน์ในการวิเคราะห์ วางแผนและดำเนินการ ทั้งนี้เป้าหมายที่สำคัญ ก็คือ ต้องการให้ประชาชนมีความรู้ ความเข้าใจ และมีทักษะในการดูแลสุขภาพ ของตนเองมากขึ้น ให้มีความสมบูรณ์แข็งแรงทั้งร่างกายและจิตใจ

6.๒ พัฒนาระบบรักษาความสะอาดและการจัดเก็บขยะมูลฝอย โดยปรับปรุงวิธีการบริหารจัดการให้มีประสิทธิภาพ ลดจำนวนเที่ยวในการขนถ่าย สร้างมูลค่าในการนำขยะมาใช้ให้เกิดประโยชน์ สร้างแรงจูงใจและความตระหนักในหน้าที่ของประชาชนในการมีส่วนร่วมการดูแลรักษาความสะอาดบ้าน และชุมชน การชำระค่าธรรมเนียมการจัดเก็บค่าขยะมูลฝอย รวมถึงการปรับปรุงงานสุขาภิบาลสิ่งแวดล้อม ในชุมชน

6.๓ เพิ่มพื้นที่สีเขียวในชุมชน โดยการรณรงค์ส่งเสริมการปลูกและการดูแลรักษาต้นไม้ ให้เป็นระเบียบเรียบร้อย ปลุกจิตสำนึกในการอนุรักษ์รักษาทรัพยากรธรรมชาติ สร้างและปรับพื้นที่ว่างหรือพื้นที่สาธารณะให้เป็นพื้นที่สีเขียวที่เหมาะสม สำหรับออกกำลังกายและทำกิจกรรมนันทนาการร่วมกัน

6.๔ พัฒนาระบบการบริหารจัดการเพื่อแก้ไขปัญหาทรัพยากรธรรมชาติและสิ่งแวดล้อม โดยให้ชุมชนเข้ามามีส่วนร่วมในการดำเนินการด้วยตนเองมากขึ้น มีการใช้มาตรการแรงจูงใจและมาตรการบังคับด้วยกฎหมาย ด้วยการตราเทศบัญญัติและกฎหมายที่เกี่ยวข้องเพื่อควบคุมกิจกรรม หรือการดำเนินกิจการที่อาจส่งผลต่อคุณภาพชีวิตและสิ่งแวดล้อม รวมทั้งส่งเสริมการจัดตั้งเครือข่ายในกรบริหารจัดการ


6.5 พัฒนาส่งเสริมและสนับสนุนโครงการตลาดสดน่าซื้อ ร้านอาหารปลอดภัย อาหารสะอาดริมบาทวิถี เพื่อเสริมสร้างสุขภาพของประชาชนและสุขภาวะที่ดี

นโยบายการบริหารราชการของเทศบาลเมืองบ้านไผ่ ตามที่กระผมได้แถลงมา ทั้งหมด 6 ด้าน นั้น กระผมและคณะผู้บริหารได้วางแนวทางการพัฒนาบนพื้นฐานสภาพความเป็นจริงของปัญหา ความเดือดร้อน ความต้องการของพี่น้องประชาชนเป็นหลัก โดยวิเคราะห์ถึงปัจจัยภายในและภายนอกของเทศบาลเพื่อให้ทราบถึงจุดอ่อน จุดแข็ง วิกฤตและโอกาสของเทศบาลเมืองบ้านไผ่ ที่สามารถจะแก้ไขและพัฒนาให้เกิดความเจริญมากขึ้นจากปัจจุบัน กระผมขอให้คำมั่นว่าจะเร่งดำเนินการตามนโยบายดังกล่าว ให้เกิดผลสำเร็จ โดยจะจัดทำแผนพัฒนาเทศบาลให้สอดคล้องกับปัญหา ความต้องการของประชาชน จัดทำเทศบัญญัติงบประมาณรายจ่ายประจำปี ให้เกิดประโยชน์สูงสุด คุ้มค่าในการดำเนินการและเกิดผลสัมฤทธิ์ ของงานที่ชัดเจน บริหารงานด้วยความซื่อสัตย์สุจริต โปร่งใส และเป็นธรรม จะให้ความสำคัญกับบทบาท การมีส่วนร่วมของประชาชน เสริมสร้างความรัก ความสามัคคีให้เกิดกับชุมชน เสริมสร้างสิ่งแวดล้อมที่ดี เพื่อให้เทศบาลเมืองบ้านไผ่ เป็นเทศบาลที่น่าอยู่อย่างยั่งยืน สมดังวิสัยทัศน์การพัฒนาที่ได้กล่าวไว้ ทั้งนี้ จะยึดถือประโยชน์สุขของประชาชนเป็นเป้าหมายสูงสุดของการบริหารราชการเพื่อพัฒนาเทศบาลเมืองบ้านไผ่ นโยบายทั้ง 6 ประการ ที่กล่าวมานั้น ล้วนมุ่งเน้นการมีส่วนร่วมของพี่น้องประชาชนในชุมชนและภาคส่วน ต่าง ๆ อย่างจริงจัง

ดังนั้น การดำเนินงานในแต่ละภารกิจ แต่ละโครงการสามารถเดินหน้าให้เป็นไปตามนโยบาย ที่มีอยู่ทั้ง 6 ประการนั้น จึงมีปัจจัยที่สำคัญประการหนึ่ง คือ การมีส่วนร่วมของชุมชนและทุกภาคส่วน ที่จะต้องเข้ามาช่วยกันเป็นพลังที่สำคัญในการขับเคลื่อนอย่างจริงจัง การแก้ไขปัญหาของบ้านเมืองเราและ การดำเนินงานตามนโยบายที่กระผมได้แถลงต่อสภาแห่งนี้ไปแล้วนั้น ก็จะบังเกิดผลได้ในทางปฏิบัติ หรือจะสัมฤทธิ์ผลได้โดยไม่ลำบากนัก ทั้งนี้ก็ด้วยความรู้ ความเข้าใจในภารกิจ ทิศทางและเป้าหมายขององค์กร ความร่วมมือของทุกภาคส่วนที่เกี่ยวข้องในแต่ละระดับ ตั้งแต่ระดับภายในองค์กรเทศบาลด้วยกัน ได้แก่ สมาชิกสภาเทศบาลทุกท่าน ข้าราชการ พนักงาน เจ้าหน้าที่ และการหนุนเสริมจากภายนอก ได้แก่ คณะกรรมการชุมชน องค์กรภาคีเครือข่าย ส่วนราชการต่าง ๆ ที่เกี่ยวข้อง ภาคเอกชนทั่วไป และพี่น้องประชาชน เป็นต้น

กระผมหวังเป็นอย่างยิ่งว่าการร่วมมือกันของทุกภาคส่วนที่จะแปลงนโยบายไปสู่การปฏิบัติ ให้เกิดเป็นรูปธรรมขึ้นมาอย่างจริงจังนั้น จะส่งผลลัพธ์ต่อความเป็นสังคมที่ดีและมาตรฐานได้ กล่าวคือ เทศบาลเมืองบ้านไผ่ ของเราจะสามารถขับเคลื่อนไปสู่ความเป็นท้องถิ่นที่มีความตื่นตัวอย่างมีพลังอยู่ตลอดเวลา เป็นองค์กรแห่งการเรียนรู้ มีการบริหารกิจการบ้านเมืองที่ดี สังคมมีคุณธรรม เป็นบ้านเมือที่น่าอยู่

ผู้คนมีความสุข ทรัพยากรธรรมชาติและสิ่งแวดล้อมยั่งยืน บนพื้นฐานของความเป็นเอกลักษณ์ของท้องถิ่นเรา และในโอกาสนี้กระผมและทีมงานคณะผู้บริหาร ขอทำงานเพื่อให้เป็นไปตามวิสัยทัศน์ที่ว่า **“เมืองบ้านไผ่ก้าวหน้า พัฒนาเป็นเมืองแห่งความสุข ”**



(นายศรัญ กสิกิจวรกุล)

นายกเทศมนตรีเมืองบ้านไผ่